google/wiki40b huggingface dataset:
Φουάντ Μασούμ

Πρώτα χρόνια και εκπαίδευση

Γεννήθηκε στην πόλη Κόγια. Η οικογένειά του έλκει την καταγωγή της από το χωριό  Χαμπάνεν, το οποίο αποτελεί τμήμα του Χαουραμάν. Σπούδασε σε θρησκευτικά σχολεία του Κουρδιστάν και μελέτησε Δίκαιο και τον ισλαμικό Νόμο στο Πανεπιστήμιο της Βαγδάτης. Το 1958 ολοκλήρωσε την ανώτερη εκπαίδευση στο Κάιρο και ειδικότερα στο Πανεπιστήμιο Αλ Αζχάρ. Δίδαξε στο Πανεπιστήμιο της Βασόρας το 1968. Απέκτησε διδακτορικό τίτλο στην ισλαμική φιλοσοφία από το Αλ Αζχάρ το 1975.

Κομουνιστικό Κόμμα

Ο Μασούμ ήταν μέλος του Ιρακινού Κομμουνιστικού Κόμματος από το 1962 ως το 1964, οπότε ταξίδεψε στη Συρία και συναντήθηκε με τον γενικό γραμματέα του Κομουνιστικού Κόμματος εκείνης της χώρας, Χαλίντ Μπακντάς. Μετά την ανακάλυψη της στάσης του Μπακντάς που ήταν εχθρική προς τους Κούρδους, παραιτήθηκε από το κόμμα και προσχώρησε στο Κουρδικό Δημοκρατικό Κόμμα.

Δημοκρατικό Κόμμα του Κουρδιστάν

Το 1968 ο Μασούμ ήταν αντιπρόσωπος του Κουρδικού Δημοκρατικού Κόμματος (KDP) στη Βασόρα και ως το 1975 αντιπρόσωπος της Κουρδικής Επανάστασης στο Κάιρο. Υπήρξε ένας από τους ιδρυτές της Πατριωτικής Ένωσης του Κουρδιστάν (PUK) το 1976. Το 1992 ήταν ήδη ο πρώτος Πρωθυπουργός του Κουρδιστάν. Το 2003 προτού γίνει η εισβολή στο Ιράκ επέστρεψε στη Βαγδάτη και έγινε μέλος της αντιπροσωπείας του Κουρδιστάν και της επιτροπής για τη σύνταξη σχεδίου Συντάγματος. Το 2004 έγινε ο πρώτος πρόεδρος του Συμβουλίου των Αντιπροσώπων του Ιράκ.

Προεδρία

Στις 24 Ιουλίου 2014 εξελέγη από το Κοινοβούλιο ως ο 7ος πρόεδρος του Ιράκ. Ο Μάσουμ έλαβε 211 ψήφους έναντι 17 για τον δεύτερο Μπαρχάμ Σαλέχ. Η απόφαση λήφθηκε στη διάρκεια μυστικής ψηφοφορίας των Κούρδων βουλευτών, οι οποίοι παραδοσιακά ασκούν τον έλεγχο της προεδρίας προς χάριν της πολιτικής ισορροπίας. Ο γενικός γραμματέας του ΟΗΕ Μπαν Κι Μουν ήταν παρών κατά τη λήψη της απόφασης και είχε συνάντηση με τον πρωθυπουργό Νούρι αλ Μαλίκι για την ανάγκη μιας πιο πλήρους κυβέρνησης. Ο Μασούμ αποδέχθηκε τη θέση, σημειώνοντας τα "τεράστια καθήκοντα για την ασφάλεια, την πολιτική και την οικονομία” που αναλαμβάνει ως Πρόεδρος.

Προσωπική ζωή

Είναι παντρεμένος με τη Ρονάκ Αμπντούλ-Γουαχίντ Μουσταφά και έχουν 5 κόρες: τη Σερίν, την Τζογουάν, τη Ζοζάν, τη Σιλάν και τη Βεϊάν. Είχαν και έναν γιο, ο οποίος πέθανε από ασθένεια όταν ήταν παιδί.
Παληό Καβάλας

Ιστορία

1921-1922: Το χωριό ήταν τούρκικο τσιφλίκι.Τα πάντα στο χωριό ανήκαν σ'έναν Τούρκο πλούσιο τσιφλικά (ζώα,κτήματα κτλ). Η συγκοινωνία γινότανε με γαϊδούρια μέσα από τα βουνά και με βαρκούλες μέσα από τη θάλασσα γιατί στην ουσία η πόλη είναι 9 χλμ μακρυά.
1923-1929: Οικογένειες που ήρθαν από τους διωγμούς της Τουρκίας εγκαταστάθηκαν στην Καβάλα.Περίπου δέκα από αυτές πήγανε στο χωριό και ο δήμος τους παραχώρησε κτήματα ανάλογα με την οικογένεια (π.χ με 2 παιδιά έπαιρναν 20 στρέμματα). Αυτοί ξεκίνησαν να χτίζουν το χωριό με ότι μπορούσαν να βρουν από ξύλα και πέτρες και με ότι μπορούσαν να μεταφέρουν με βάρκες από την πόλη.
1940-1945: Με το ξεκίνημα του Β' Παγκοσμίου Πολέμου το χωριό μπαίνει σε βουλγαρική κατοχή. Οι Βούλγαροι πήρανε έναν σπίτι και το κάνανε βουλγαρικό διοικητήριο. Ζούσανε στο χωριό χωρίς όμως να προκαλούν προβλήματα στις οικογένειες. Το 1945 με το που τελειώνει ο πόλεμος ληστεύουν τα πάντα από το χωριό και την πόλη και φεύγουν.
1956: Ο Κωνσταντίνος Καραμανλής που ήταν τότε πρόεδρος δημοσίων έργων επισκέπτεται την Καβάλα και θέλοντας να πάει δυο χωριά παρακάτω από το Παλιό μεταφέρεται εκεί με βάρκα. Ο Καραμανλής ενημερώθηκε για την κατάσταση των δρόμων από τους πολίτες. Δίνει εντολή και το 1957 δίνονται οι άδειες και το 1958 ο δρόμος ξεκινά να φτιάχνεται. Χωμάτινος στην αρχή και με πέτρες στη συνέχεια.
Με το που φτιάχτηκε ο δρόμος άρχισαν οι διπλανοί νομοί της Ξάνθης και της Δράμας να χρησιμοποιούν το Παλιό ως καλοκαιρινό προορισμό λόγω των μεγάλων και καθαρών παραλιών του. Σιγά σιγά αρχίζει να αυξάνεται ο πληθυσμός του με το χτίσιμο εξοχικών κατοικιών.
1967: Την εποχή της δικτατορίας το χωριό χρησιμοποιείται σαν πέρασμα του στρατού από το λιμάνι της Καβάλας στο επόμενο λιμάνι.
1970 και μετά αρχίζει και ειδικά τα καλοκαίρια να γίνεται τουριστικός προορισμός και ξένων ειδικότερα Γερμανών με αποκορύφωμα το 1980 όπου το χωριό είχε το μεγαλύτερο τουρισμό.
Από το 1985 και μετά αρχίζουν να χτίζονται μαζικά μόνιμες κατοικίες κι έτσι ξεκινά η αστικοποίηση του χωριού.
Σχολείο το χωριό έχει από το 1930. Το 1950 τα παιδιά είναι αρκετά για να μπορεί να λειτουργεί. Το 1980 το σχολείο έφτασε στο σημείο να έχει 17 παιδιά από την πρώτη μέχρι και την έκτη τάξη με αποτέλεσμα να πάρουν το σχολείο και να το μεταφέρουν στην Καβάλα. Εκείνο το διάστημα το χωριό είχε κοινότητα η οποία κίνησε τις διαδικασίες για να πάρει άδεια να χτίσει σχολείο.
Το 1992 αρχίζει να λειτουργεί σε κτίριο πλέον δικό τους και σήμερα έχει 220 μαθητές σε όλες τις τάξεις και δημοτικό.
Γκενγκάν

Γεωγραφικά στοιχεία

Το Γκενγκάν βρίσκεται στο νομό Κοτ-ντ'Αρμόρ, στη διοικητική περιοχή της Βρετάνης. Ιστορικά, η πόλη ανήκε στο Τρεγκόρ. Η απόστασή του από την πρωτεύουσα του νομού Σαιν-Μπριέκ είναι 32 χιλιόμετρα και  από το Παρίσι  405 χιλιόμετρα κατ' ευθεία γραμμή.
Έχει πληθυσμό 6.899 κατοίκους (2016), και βρίσκεται στο κέντρο ενός ευρύτερου πολεοδομικού συγκροτήματος, που έχει πληθυσμό 26 291 κατοίκους. 
Η έκταση της κοινότητας είναι 3,41 τετραγωνικά χιλιόμετρα και το υψόμετρο κυμαίνεται από 62 έως 126 μέτρα.
Η πόλη είναι χτισμένη στις όχθες του ποταμού Τριέ.

Ιστορία

Το  Γκενγκάν στη ρωμαιογαλατική εποχή ήταν μια στάση στην εμπορική διαδρομή μεταξύ Νορμανδίας και βορειοδυτικής Βρετάνης.
Τον 9ο αιώνα χτίστηκε ένα κάστρο εδώ, όπου το 1364 τα βρετονικά στρατεύματα του Καρόλου, δούκα της Βρετάνης με αρχηγό τον Μπερτράν ντυ Γκεσλέν συγκεντρώθηκαν για να μεταβούν στη μάχη του Ωραί, στα πλαίσια του πολέμου της διαδοχής στο δουκάτο της Βρετάνης.
Αργότερα, η πόλη αναπτύχθηκε σε περιφερειακό κέντρο υφαντουργίας.

Βρετονική γλώσσα

Τον Ιούλιο 2008, η κοινότητα εισήγαγε ένα σχέδιο για την προώθηση της γλώσσας της Βρετάνης μέσω του προγράμματος Ya d'ar brezhoneg («Ναι στα Βρετονικά»).
Το 2008, το 15,89% των μαθητών πρωτοβάθμιας εκπαίδευσης φοίτησαν σε δίγλωσσα σχολεία.

Εκδηλώσεις

Το φεστιβάλ παραδοσιακών χορών της Βρετάνης Σαιν-Λου πραγματοποιείται κάθε χρόνο στα μέσα Αυγούστου.
Υπάρχει επίσης το ετήσιο προσκύνημα στη βασιλική της Notre Dame de Bon Secours, όπου οι πιστοί αποτίσουν φόρο τιμής στη «Μαύρη Παναγία», που μεταφέρθηκε στη Γαλλία από τους Σταυροφόρους.
Το Γκενγκάν είναι η έδρα της ποδοσφαιρικής ομάδας Αν Αβάν ντε Γκενγκάν, νικητές στο Κύπελλο Γαλλίας το 2008-9 και 2013-14. Είναι ποδοσφαιρική ομάδα της Λιγκ 1, το υψηλότερο πρωτάθλημα στο γαλλικό ποδόσφαιρο.
Γεώργιος Ροδόπουλος (πολιτικός)

Βιογραφικά στοιχεία

Γεννήθηκε στην Πάτρα και ήταν γιος του Ανδρέα Ροδόπουλου, συμβολαιογράφου, που εγκαταστάθηκε μόνιμα στη Λάρισα. Σπούδασε νομικά στο Πανεπιστήμιο Αθηνών. Εντάχθηκε στο δυναμικό της Εθνικής Τράπεζας της Ελλάδος διατελώντας διευθυντής των τοπικών υποκαταστημάτων της στον Πύργο, τα Τρίκαλα, το Αίγιο, την Θεσσαλονίκη κ.α. ενώ χρημάτισε επίσης Διοικητής της Τράπεζας Κρήτης.
Ασχολήθηκε με την πολιτική εκλεγόμενος δημοτικός σύμβουλος Λάρισας. Εξελέγη πρώτη φορά βουλευτής Τυρνάβου στις εκλογές του 1899 και επανεξελέγη σε αυτές του 1902 για να παραιτηθεί, όμως, στις 28 Μαρτίου του 1903. Επανεξελέγη βουλευτής Τυρνάβου στις εκλογές του 1923 και του 1928 (Λαϊκό Κόμμα).
Υπήρξε Πρόεδρος της Ιστορικής και Λαογραφικής Εταιρείας Θεσσαλών.
Ήταν παντρεμένος και είχε αποκτήσει πέντε παιδιά: τον Κωνσταντίνο Ροδόπουλο, τον Μ. Καραγάτση, την Φωφώ, σύζυγο του Γρηγόριου Κασιμάτη, τον Νίκο Ροδόπουλο, επιχειρηματία, και την Ροδόπη, σύζυγο του διευθυντή της Αβερωφείου Γεωργικής Σχολής Φιλοποίμενα Τζουλιάδη.
Δήμος Αγιάς

Δημοτικές ενότητες και οικισμοί

Ο Δήμος Αγιάς διαιρείται σε 4 «δημοτικές ενότητες», οι οποίες αντιστοιχούν στους 4 συγχωνευθέντες δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές τοπικές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.
Πιο συγκεκριμένα (σε αγκύλες ο πληθυσμός σύμφωνα με την απογραφή του 2001):
Λουδοβίκος Φίλιππος του Βελγίου

Γέννηση

Ο Λουδοβίκος Φίλιππος γεννήθηκε στις 24 Ιουλίου 1833 στο Παλάτι Λάκεν των Βρυξέλλων και ήταν γιος του βασιλιά Λεοπόλδου Α΄ και της δεύτερης συζύγου του, πριγκίπισσας Λουίζας της Ορλεάνης.
Βαπτίστηκε στον Καθεδρικό Ναό του Αγίου Μιχαήλ και της Αγίας Γουδούλης από τον Αρχιεπίσκοπο του Μέχελε-Βρυξελλών, Ένγκελμπερτ Στέρκξ. Ονομάσθηκε Λουδοβίκος Φίλιππος προς τιμήν του μητρικού παππού του, βασιλιά Λουδοβίκου Φίλιππου Α΄ της Γαλλίας, Λεοπόλδος προς τιμήν του πατέρα του, Λεοπόλδου Α΄, Βίκτωρ προς τιμήν της εξαδέλφης του Βασίλισσας Βικτώριας και Ερνέστος προς τιμήν του θείου του, Ερνέστου Α΄, Δούκα της Σαξονίας-Κόμπουρκ & Γκότα.
Πέθανε 9 μήνες και 22 ημέρες μετά την γέννησή του στις 16 Μαΐου 1834, στο Παλάτι Λάκεν πριν από τα πρώτα του γενέθλια λόγω μιας φλεγμονής των βλεννογόνων. Θάφτηκε στη Βασιλική Κρύπτη της Εκκλησίας της Παναγίας του Λάκεν.
Σε αντίθεση με τους επόμενους κληρονομικούς διαδόχους του βελγικού θρόνου, ο Λουδοβίκος Φίλιππος δεν έφερε τον τίτλο Δούκα της Βραβάντης, αυτός ο τίτλος δεν δημιουργήθηκε για τον κληρονομικό διάδοχο του θρόνου μέχρι το 1840.
Γενικές εκλογές στη Νούναβουτ (2017)

Γενικές εκλογές διεξήχθησαν στη Νούναβουτ, στις 30 Οκτωβρίου 2017, οπότε εξελέγησαν 22 μη κομματικοί.
Ήταν οι πέμπτες γενικές εκλογές από τότε που συστάθηκε το έδαφος το 1999, και οι πρώτες με τον νόμο περί καθορισμένης ημερομηνίας, μς βάση τον οποίο απαιτείται η διεξαγωγή εκλογών πριν περάσουν 4 χρόνια από τις προηγούμενες εκλογές.
Σε αντίθεση με τις άλλες ομοσπονδιακές ή επαρχιακές εκλογές στον Καναδά, οι εκλογές για την ανάδειξη των μελών της Νομοθετικής Συνέλευσης στη Νούναβουτ διεξάγονται χωρίς τη συμμετοχή κομμάτων. Όλοι οι υποψήφιοι είναι ανεξάρτητοι. Μετά τις εκλογές, στην πρώτη συνεδρίαση της Νομοθετικής Συνέλευσης, εκλέγονται ο πρωθυπουργός και το εκτελεστικό συμβούλιο.

Αποτελέσματα

Στις εκλογές αναδείχθηκε αριθμός γυναικών βουλευτών που αποτελεί ρεκόρ. Έξι γυναίκες, ποσοστό 27% του συμβουλίου εξελέγησαν στις εκλογές.
Συνολικά οι μισοί από τους 22 βουλευτές της προηγούμενης βουλής πέτυχαν να επανεκλεγούν. Στις 17 Νοεμβρίου 2017 στην πρώτη του συνεδρίαση, το Φόρουμ εξέλεξε πρωθυπουργό (premier) τον Πολ Κουάσα. Το νέο εκτελεστικό συμβούλιο απαρτίζεται από τους Ντέιβιντ Άκιαγκοκ, Πατ Ανγκνάκακ, Τζίνι Έχαλοκ, Ντέιβιντ Τζόνασι, Λόρνε Κούσουγκακ, Τζόε Σαβικάταακ και Ελίζαπε Σεουτιάπικ.
The Beat Club Sessions

Τραγούδια

1. Laundromat (Gallagher) - 5:20

2. Hands Up (Gallagher) - 6:25

3. Sinnerboy (Gallagher) - 5:42

4. Just the Smile (Gallagher) - 5:00

5. I Don't Know Where I'm Going (Gallagher) - 2:44

6. I Could've Had Religion (Gallagher) - 7:19

7. Used to Be (Gallagher) - 5:13

8. In Your Town (Gallagher) - 7:38

9. Should've Learned My Lesson (Gallagher) - 7:22

10. Crest of a Wave (Gallagher) - 5:55

11. Toredown (Thompson) - 7:37

12. Messin' with the Kid (Wells) - 6:45
Σέλινος

Στην ελληνική μυθολογία με το όνομα Σέλινος είναι γνωστός ένας γιος του θεού της θάλασσας Ποσειδώνα. Ο Σέλινος βασίλευε στην Αιγιάλεια και, όταν ο Ίωνας θέλησε να του κηρύξει πόλεμο, ο Σέλινος για να αποφύγει τη σύρραξη του έδωσε για γυναίκα τη θυγατέρα του, την Ηλίκη. Με τον τρόπο αυτό πάντως, ο `Ιωνας διαδέχθηκε τον Σέλινο στη βασιλεία της Αιγιαλείας.
Άγιος Κοσμάς Γρεβενών

Γεωγραφία - Ιστορία

Ο Άγιος Κοσμάς βρίσκεται στα βόρεια του νομού και στα όρια με το νομό Κοζάνης, σε απόσταση 21 χλμ. βορειοδυτικά από τα Γρεβενά. Είναι κτισμένος μέσα σε δάσος από βελανιδιές και χωρίζεται από τον γειτονικό οικισμό Εκκλησία (ΝΑ.) με ένα χείμαρρο. Η γέφυρα "Παπατάκη" ανάμεσα στο χωριό και το Κυπαρίσσι (ΝΔ.) έχει χαρακτηριστεί ως ιστορικό διατηρητέο μνημείο. Χρονολογείται στον 19ο αι. και από το αρχικό κτίσμα σώζεται μόνο ένα τόξο. Σύμφωνα με την τοπική παράδοση από το χωριό πέρασε και φιλοξενήθηκε στα 1777 ο Κοσμάς ο Αιτωλός κατά την Γ΄ περιοδεία του. Εδώ φυλάσσεται ένας από τους τέσσερις αυθεντικούς σιδερένιους σταυρούς του Αγίου Κοσμά που διασώθηκαν.

Ονομασία - Διοικητικά

Η παλιά ονομασία, από την εποχή της τουρκοκρατίας είναι Τσιράχι και έτσι αναφέρεται επίσημα το 1918 στο ΦΕΚ 260Α - 31/12/1918 να ορίζεται έδρα της ομώνυμης κοινότητας. Το 1919 διορθώνεται σε Τσιράκι και το 1927 με το ΦΕΚ 18Α - 01/02/1927 μετονομάζεται σε Άγιος Κοσμάς. Μαζί με την Εκκλησιά και την Άνω Εκκλησιά αποτελούν τη τοπική κοινότητα Αγίου Κοσμά που ανήκει στη δημοτική ενότητα Γρεβενών του Δήμου Γρεβενών και σύμφωνα με την απογραφή 2011 ως κοινότητα έχει πληθυσμό 75 κατοίκους, ενώ ως οικισμός 49.
Ελληνικός Διαστημικός Οργανισμός

Προγράμματα

Μελλοντικό προγράμμα του ΕΛΔΟ είναι η κατασκευή, εκτόξευση και λειτουργία συστοιχίας έντεκα μικροδορυφόρων για την παρατήρηση της Γης και την παραγωγή ποιοτικών και υψηλής ανάλυσης «ανοικτών» διαστημικών δεδομένων.

Κατάργηση

Στις 30 Ιουλίου 2019, ανακοινώθηκε η κατάργηση του Διαστημικού Οργανισμού από την νεοεκλεγείσα κυβέρνηση Μητσοτάκη. Στην θέση της, θα ιδρυθει το Ελληνικό Κέντρο Διαστήματος.
Μαρία των Βουρβόνων, κόμισσα του Σουασσόν

Βιογραφία

Ήταν η μόνη κόρη του Καρόλου κόμη του Σουασσόν και της Άννας του Μονταφιέ, κόρης και κληρονόμου του Λουδοβίκου κόμη του Μονταφιέ.
Μανόλο Χιμένεθ

Καριέρα Ποδοσφαιριστή

Στην ποδοσφαιρική του καριέρα αγωνιζόταν ως αμυντικός και ξεκίνησε από τις ακαδημίες της Σεβίλλης. Στη δεύτερη ομάδα του συλλόγου πήγε την περίοδο του 1983-84 και από τότε μέτρησε στην καριέρα του πάνω από 400 εμφανίσεις (354 στην πρώτη ομάδα). Το 1997 πήγε στη Ρεάλ Χαέν, όπου έκανε μόνο εννέα εμφανίσεις και την επόμενη χρονιά (1998) ολοκλήρωσε την ποδοσφαιρική του καριέρα.

Στην εθνική Ισπανίας

Το 1986 σε ηλικία 21 ετών έγινε διεθνής με την εθνική U21 της Ισπανίας όπου έκανε μόνο μια εμφάνιση και δύο χρόνια αργότερα είχε μία συμμετοχή και με την εθνική U23. Το 1988 έκανε την πρώτη του εμφάνιση με την εθνική Ανδρών, όπου αγωνίστηκε μέχρι το 1990 με 1 γκολ σε 15 εμφανίσεις.

Σεβίλλη

Μετά την ολοκλήρωση της ποδοσφαιρικής του καριέρας, άρχισε να ασχολείται με την προπονητική το 2000 στη δεύτερη ομάδα της Σεβίλλης, όπου παρέμεινε επτά ολόκληρα χρονια (2000-2007). Το 2007 προωθήθηκε στην πρώτη ομάδα του συλλόγου όπου παρέμεινε τρία χρόνια, μέχρι το φθινόπωρο του 2010.

ΑΕΚ (2010-2011)

Το φθινόπωρο του 2010 συμφώνησε με την ΑΕΚ για δύο χρόνια, αντικαθιστώντας τον Ντούσαν Μπάγιεβιτς και στον πρώτο του αγώνα εναντίον του Άρη Θεσσαλονίκης εκτός έδρας, η νέα του ομάδα νίκησε με 0-4, αποχώρησε όμως το 2011, έχοντας κατακτήσει ένα κύπελλο (2010-11).

Σαραγόσα

Το 2011 ο Χιμένεθ ανέλαβε τη Ρεάλ Σαραγόσα και παρέμεινε μέχρι το 2013.

Αλ Ραγιάν

Από το 2013 ως το 2015 ήταν προπονητής της Αλ Ραγιάν.

ΑΕΚ (2017-2018)

Τον Ιανουάριο του 2017 επέστρεψε έπειτα από 5,5 χρόνια στην ΑΕΚ, αντικαθιστώντας τον Ζοσέ Μοράις.Με την ΑΕΚ κατέκτησε το πρωτάθλημα Ελλάδος. Στις 25 Μαΐου του 2018 αποχώρησε από τον πάγκο των κιτρινόμαυρων.

Λας Πάλμας (2018)

Στις 26 Μαΐου 2018 ανακοινώθηκε η πρόσληψη του Χιμένεθ του από την Λας Πάλμας με την οποία υπέγραψε συμβόλαιο συνεργασίας διάρκειας ενός έτους με οψιόν ανανέωσης για ένα ακόμη έτος σε περίπτωση που καταφέρει να ανεβάσει την ομάδα στην πρώτη κατηγορία του Ισπανικού Πρωταθλήματος. 
Στις 17 Νοεμβρίου 2018 αποχώρησε από την Λας Πάλμας.

Αλ Ουάχντα

Τον Οκτώβριο του 2019  υπέγραψε μονοετές συμβόλαιο με την Αραβική Αλ Ουάχντα των Ηνωμένων Αραβικών Εμιράτων.
NBA Development League

Το NBA Development League ή NBA D-League είναι η επίσημη δευτερεύουσα λίγκα του NBA. Γνωστή μέχρι το καλοκαίρι του 2005 ως National Basketball Development League (NBDL), η NBA D-League ξεκίνησε με οκτώ ομάδες το φθινόπωρο του 2001. Το Μάρτιο του 2005 ο κομισάριος David Stern ανακοίνωσε ένα σχέδιο επέκτασης της NBA D-League με δεκαπέντε ομάδες και είχε ως στόχο το εξελίξει σε μια αξιόλογη λίγκα εξέλιξης παιχτών, όπου κάθε NBA D-League ομάδα θα συνδέεται με μία ή περισσότερες ομάδες του ΝΒΑ. Στο τέλος της σεζόν 2013-2014 στο NBA το 33% των παικτών του ΝΒΑ είχε αγωνιστεί στη D-League, από 23% το 2011. Από την αρχή της σεζόν 2016-2017 το πρωτάθλημα θα αποτελείται από 22 ομάδες, οι οποίες θα είναι είτε ελέγχονται ή θα ανήκουν σε μια ομάδα του ΝΒΑ.
Βορειοδυτικά Εδάφη

Εκλογές

Στις βουλευτικές εκλογές που διεξήχθησαν στις 23 Νοεμβρίου 2015, εξελέγησαν μόνο ανεξάρτητοι.
Τάγκα ζα Γιουγκ

Το Τάγκα ζα Γιουγκ (βουλγαρικά: Тъга за юг‎, "Λαχτάρα για το Νότο") είναι το όνομα ενός διάσημου ποιήματος του Βούλγαρου ποιητή Κονσταντίν Μιλαντίνοφ (ο οποίος προέρχεται από την Οθωμανική Μακεδονία).

Ιστορία του έργου

Ο Μιλαντίνοφ έγραψε το έργο ενώ ζούσε στην Ρωσία. Προφανώς ένιωθε νοσταλγία για την Οχρίδα. Είναι αυτά τα σκοτεινά και καταθλιπτικά συναισθήματα που φέρνουν τη λαχτάρα του για το ζεστό ήλιο του Νότου. Χρησιμοποιώντας μόνο τα θετικά επίθετα για να απεικονίσει τη πατρίδα του, ο συγγραφέας θυμίζει την επώδυνη, ανέφικτη επιθυμία να επιστρέψει στην πατρίδα του, την οποία αγκαλιάζει συμβιωτικά. Όσον αφορά τους στίχους, αναφέρει ότι η Σταμπόλ είναι στη πραγματικότητα η Κωνσταντινούπολη της Τουρκίας, και το Κούκους (Кукуш) είναι το σημερινό Κιλκίς στην Ελλάδα. Αναφέρει επίσης την Οχρίδα και τη Στρούγκα στη σημερινή Βόρεια Μακεδονία. Δημοσιεύθηκε για πρώτη φορά από τον Γκεόργκι Ρακόβσκι στην εφημερίδα "Ντουνάβσκι λέμπεντ" που εκδίδεται στο Βελιγράδι το 1860. Στη Βόρεια Μακεδονία θεωρείται ως ένα από τα πιο σημαντικά σλαβομακεδονικά λογοτεχνικά έργα κάτω από αυτό το όνομα. Το ποίημα απαγγείλεται παραδοσιακά κατά την τελετή εγκαινίων των Ποιητικών Βραδιών της Στρούγκα, ένα διεθνές φεστιβάλ ιδρυμένο προς τιμή του συγγραφέα τιμή, με το βραβείο ποίησης Αδελφοί Μιλαντίνοφ.

Στο δημοφιλή πολιτισμό

Το κρασί Τ'γκα ζα Γιουγκ παίρνει το όνομά του από το ποίημα του Μιλαντίνοφ. Παράγεται στη Βόρεια Μακεδονία και έχει ημίξηρο και κόκκινο-ρουμπινί χρώμα. Γευστικά είναι παρόμοιο με το ιταλικό κρασί ή το καλιφορνέζικο Μπαρμπέρα.
620 Δρακονία

Φυσικά χαρακτηριστικά

Οι διαστάσεις της Δρακονίας είναι άγνωστες. O φασματικός τύπος της είναι E. Η Δρακονία περιστρέφεται γύρω από τον εαυτό της μία φορά κάθε 5 ώρες και 29 λεπτά.
Μιχαήλ Μιχαήλοβιτς του Τόρμπυ

Βιογραφία

Ήταν ο μόνος γιος του Μιχαήλ Μιχαήλοβιτς μεγάλου δούκα της Ρωσίας και της με μοργανατικό γάμο συζύγου του Σοφίας, κόρης του Νικολάου-Γουλιέλμου πρίγκιπα του Νασσάου. Ο Νικόλαος-Γουλιέλμος είχε νυμφευτεί με μοργανατικό γάμο τη Ναταλία Αλεξάντροβνα Πούσκινα, κόρη του ποιητή Αλεξάντρ Πούσκιν.
Ο γάμος του πατέρα του απαγορευόταν από τους νόμους του Οίκου και προκάλεσε σκάνδαλο. Του απαγορεύτηκε να ζήσει στη Ρωσία για όλη του τη ζωή και το ζεύγος μετακόμισε στο Λονδίνο. Ο Μιχαήλ σπούδασε στο κολλέγιο Ήτον. Ήταν χαρισματικός καλλιτέχνης: η ζωγραφική του διακρινόταν για τα ευχάριστα χρώματα και τον ελεύθερο ρυθμό. Είχε ιδιαίτερη αγάπη για τα κινεζικά έργα σε ριζόχαρτο, καμωμένα με λεπτό κινεζικό ύφος. Ήταν συλλέκτης αντικειμένων κινεζικής πορσελάνης, που συχνά απεικονίζονται στις νεκρές φύσεις του. Επίσης διετέλεσε θεατρικός καλλιτέχνης. 
Έλαβε τη Βρετανική υπηκοότητα το 1938, όταν ήταν 40 ετών. Απεβίωσε το 1959 στο Λονδίνο σε ηλικία 61 ετών, άγαμος.
Ηράκλεια οδός (Ιταλία - Λευκανία)

Η Ηράκλεια Οδός στη Νότια Ιταλία, περιοχή της Λευκανίας (Λουκάνια - Lucania) (αναφερόμενη στη βιβλιογραφία ως via Herculea ή via Herculeia ή via Herculia ή via Erculea ή via Herculeana ) συνέδεε την περιοχή του Σάμνιο (Samnium - κοντά στη σημερινή περιοχή Μολίζε) με την Λευκανία (σημερινή Μπαζιλικάτα). Κατασκευάστηκε τον 3ο αιώνα κατά την εποχή του Ρωμαίου αυτοκράτορα Διοκλητιανού και ολοκληρώθηκε κατά τη θητεία του Μαξιμιανού (Μαξιμιανού Ηρακλέα) (πλήρες όνομα: Marcus Aurelius Valerius Maximianus Herculius), Καίσαρα της Αυτοκρατορίας και στη συνέχεια Αύγουστο (285-305) κατά την εποχή της Τετραρχίας, στον οποίο οφείλει πιθανότατα το όνομά της.

Διαδρομή της Ηράκλειας οδού

Η διαδρομή της Ηράκλειας οδού άρχιζε από την Τραϊανή οδό (Via Traiana) στο Νότιο Σάμνιο, από την πόλη Έκβουουμ Τούτικουμ (Aequum Tuticum) (κοντά στο σημερινό Αριάνο Ίρπινο - Ariano Irpino, στο σημερινό δήμο του Αβελλίνο της Καμπανίας, βορειοανατολικά της Νάπολης), στη συνέχεια κατευθυνόταν νότια προς το κέντρο της Λευκανίας (Λουκάνια - Lucania - σημερινή περιοχή της Μπασιλικάτα Basilicata) στην πόλη Βενούζια (Venusia - τη σημερινή Βενόζα Venosa), όπου διασταυρωνόταν με την Αππία οδό (via Appia) και συνέχιζε νότια μέσω Lacus Pensilis προς την Ποτέντια (Potentia, τη σημερινή Ποτέντσα Potenza) και συνέχιζε προς το Γκρουμέντουμ (Γρούμεντον - Grumentum, σημερινό Γκρουμέντο Νόβα Grumento Nova). Η διαδρομή της Ηράκλειας οδού δεν είναι πλήρως ταυτοποιημένη, θεωρείται όμως ότι συνέχιζε νότια, περνώντας το σταθμό Semuncla, μέχρι την πόλη Νέρουλουμ (Nerulum), στη Βρεττία (στην ευρύτερη περιοχή της σημερινής πόλης Ροτόντα Rotonda). Κοντά σε αυτή την περιοχή συνέκλινε με την Ποπίλια οδό (Via Popilia), της περιοχής Κάπουα - Ρέγιουμ (Capua-Rhegium), ενώ άλλοι θεωρούν ότι στρεφόταν προς τα ανατολικά προς την πόλη Ηράκλεια (Heraclea) στον κόλπο του Τάραντος, στην πλευρά του Ιονίου.
Αναστάσιος Ζίννης

Βιογραφικά στοιχεία

Γεννήθηκε το 1829 στο Μονοδένδρι Ιωαννίνων και σπούδασε ιατρική στο Πανεπιστήμιο Αθηνών, όπου το 1854 αναγορεύθηκε διδάκτωρ ιατρικής, χειρουργικής και μαιευτικής. Στη συνέχεια μετεκπαιδεύτηκε στην παιδιατρική σπουδάζοντας στο Παρίσι. Επέστρεψε στην Αθήνα το 1858 και διορίστηκε ως πρώτος διευθυντής του Δημοτικού Βρεφοκομείου Αθηνών, παραμένοντας στη θέση αυτή μέχρι το 1879. Διορίστηκε αρχικά έκτακτος και έπειτα τακτικός καθηγητής της κλινικής παιδικών νοσημάτων του Πανεπιστημίου Αθηνών. Παράλληλα υπήρξε μέλος επιστημονικών ερευνών, τόσο στην Ελλάδα όσο και σε άλλες χώρες. Πέθανε στις 8 Μαρτίου του 1899 στην Αθήνα.
Ιέρων ή τυραννικός

Επιλεκτικό χωρίο

Εγώ πιστεύω, Ιέρωνα, ότι ο αληθινός άνδρας διαφέρει από τα άλλα ζώα στο ότι ορέγεται (εκ του οποίου και όρεξη) τις τιμές. Γιατί, όμοια με αυτόν, όλα τα άλλα ζώα φαίνεται να ευχαριστιούνται με την τροφή, την πόση, τον ύπνο και τη σεξουαλική πράξη (αφροδισίοις).7, 3.1-5
Αβραάμ Βαπορίδης

Βιογραφία

Ο Αβραάμ Βαπορίδης γεννήθηκε το 1855 από Καππαδοκική οικογένεια στην πόλη Φερτέκι της Επαρχίας Νίγδης στην Κεντρική Ανατολία. Εργάστηκε στο υπουργείο παιδείας και εξέδωσε βιογραφίες Οθωμανών Σουλτάνων καθώς και την ιστορία της Οθωμανικής Αυτοκρατορίας σε βιβλία των ελληνικών σχολείων στα τέλη του 19ου αιώνα. Πέθανε το 1911 στην Κωνσταντινούπολη
Άσκγια

Το Άσκγια (ισλανδικά: Askja) είναι ηφαίστειο στα υψίπεδα της κεντρικής Ισλανδίας. Το όνομα Άσκγια αναφέρεται στο σύμπλεγμα καλντέρων μαζί με τα βουνά Ντινγιοφγιόλ τα οποία τις περιβάλλουν· ο όρος άσκγια στα ισλανδικά σημαίνει κουτί ή καλντέρα. Το ύψος του φτάνει τα 1.516 μέτρα. Η ισχυρότερη έκρηξη του Άσκγια έλαβε χώρα το 1875 και θεωρείται μια από τις ισχυρότερες που έχουν καταγραφεί στην Ισλανδία. Δημιούργησε μια μικρή καλντέρα η οποία πλημμύρισε και σχημάτισε τη λίμνη Οσκγιουβάτν. Η πιο πρόσφατη έκρηξη του ηφαιστείου συνέβη το 1961.

Περιγραφή

Η περιοχή του Άσκγια είναι προσβάσιμη λίγους μήνες το χρόνο. Βρίσκεται στην απάνεμη περιοχή του παγετώνα Βατναγιοκούλτ και έτσι δέχεται περίπου 450 χιλιοστά νερού. Η πρώτη ηφαιστειακή δραστηριότητα στην περιοχή παρατηρήθηκε όταν ήταν καλυμμένη με πάγο κατά τη διάρκεια της τελευταίας εποχής των παγετώνων. Η περιοχή του Άσκγια επιλέχθηκε από τη ΝΑΣΑ ώστε να εξασκηθούν οι Νιλ Άρμστρονγκ και Έντγουιν Όλντριν στο σεληνιακό τοπίο.
Το Άσκγια αποτελείται από τρεις αλληλοκαλύπτουσες καλντέρες. Η μεγαλύτερη από αυτές έχει διάμετρο 8 χιλιόμετρα και έκταση 50 τετραγωνικά χιλιόμετρα. Η καλντέρα αυτή δημιουργήθηκε ύστερα από ισχυρή έκρηξη στα Ντινγιοφγιόλ πριν περίπου 10.000 χρόνια. Πέρα από την ισχυρή έκρηξη, στη δημιουργία καλντέρας συνεισέφεραν και πολλές περιφερειακές εκρήξεις. Εξαίτιας της έκρηξης του 1875, η οποία είχε ισχύ στη κλίμακα VEI 5, ο πυθμένας του ηφαιστείου κατάρρευσε και δημιουργήθηκε η νεότερη καλντέρα διαμέτρου 4,5 χιλιομέτρων, η οποία πλημμύρισε και σχημάτισε τη λίμνη Οσκγιουβάτν. Η Οσκγιουβάτν είναι η δεύτερη βαθύτερη λίμνη στην Ισλανδία, με βάθος 220 μέτρων. Η λίμνη έχει φωτεινό μπλε χρώμα.
Η έκρηξη του 1875 δημιούργησε επίσης και το μικρότερο κρατήρα Βίνι, διαμέτρου περίπου 150 μέτρων, μέσα στον οποίο υπάρχει μια γαλανόλευκη λίμνη. Η λίμνη αυτή θερμαίνεται από το πυθμένα του κρατήρα και έχει θερμοκρασία περίπου 25 με 30 °C.